**Užsienio reikalų komitetas pritarė Lietuvos Respublikos pozicijoms, vykstant į ES Užsienio reikalų tarybą**

2012 m. gruodžio 7 d. vykusiame uždarame Seimo Užsienio reikalų komiteto posėdyje Komiteto nariai išklausė ir pritarė Lietuvos Respublikos pozicijoms, vykstant į ES Užsienio reikalų tarybą, vyksiančią 2012 m. gruodžio 10 d. Briuselyje, Belgijos Karalystė.

Atviroje posėdžio dalyje Komitete nariai pritarė įstatymų dėl Lietuvos Respublikos Vyriausybės ir Latvijos Respublikos Vyriausybės susitarimo dėl buvusios SSRS draudimo stažo įskaitymo ir dėl Lietuvos Respublikos ir Lenkijos Respublikos sutarties dėl Baltijos funkcinio oro erdvės bloko sukūrimo ratifikavimo projektams.

Svarstant įstatymo dėl Susitarimo dėl tarptautinės organizacijos – Antikorupcijos akademijos – įsteigimo ratifikavimo projektą, nutarta padaryti svarstyme pertrauką paprašant Specialiųjų tyrimų tarnybos daugiau informacijos apie šios Akademijos veiklą, narystės joje pobūdį, įsipareigojimus ir naudą.

Parengė Seimo kanceliarijos Užsienio reikalų komiteto biuro padėjėja Laima Uktverytė, tel. (8 5) 239 6835